Kubu Ében-Émael

Kota Eben-Emael (Perancis: Fort d'Ében-Émael, disebut [fɔʁ debɛn emal]) ialah sebuah kubu Belgium yang kini tidak lagi aktif, terletak di antara Liège dan Maastricht, di sempadan Belgium-Belanda, berhampiran Terusan Albert, di luar kampung Ében-Émael. Ia direka untuk mempertahankan Belgium daripada serangan Jerman merentasi wilayah sempit Belanda di kawasan tersebut. Dibina antara tahun 1931 hingga 1935, kubu ini pernah dianggap tidak dapat ditembusi dan pada masa itu merupakan yang terbesar di dunia. Kubu ini telah dineutralkan oleh tentera Jerman yang diterbangkan dengan glider (85 orang) pada 10–11 Mei 1940 semasa Perang Dunia Kedua. Ia merupakan operasi lintas udara strategik pertama dalam sejarah ketenteraan yang melibatkan penggunaan askar payung terjun. Tindakan ini membuka laluan kepada kemaraan pasukan darat Jerman ke dalam Belgium tanpa dihalang oleh tembakan dari Fort Eben-Emael. Walaupun masih menjadi milik Tentera Belgium, sekarang kubu ini telah dipelihara sebagai sebuah muzium dan boleh dilawati. Lihat juga Sempadan perkubuan Czechoslovakia Garis Maginot Pertempuran Kubu Ében-Émael Rujukan Bibliografi Pautan luar Fort Eben-Emael Official website A page on Eben-Emael Eben-Emael at darkplaces.org with a layout of the fort Story of Pionier-Bataillon(mot)51, Eben-Emael May 1940 Diarkibkan 2007-09-28 di Wayback Machine Glider assault on Eben Emael as an archetype for the future Infantry Magazine, March–April, 2004 by Paul Witkowski Armament of Eben-Emael, Aubin-Neufchateau, Battice and Trancémont and Photo gallery of Eben-Emael(Czech only) Templat:Fortified Position of Liège